alexandrainst/scandi-wiki huggingface dataset:
Basspedalar

Basspedalar er eit elektrisk musikkinstrument med fotstyrte pedalklaviatur med ei rekkjevidde på ein eller fleire oktavar. Dei første basspedalane frå 1970-åra bestod av eit pedalbrett og ein tonegenerator frå ein analog synthesizer pakka saman som ei eining. Basspedalane er plugga inn i ein bassforsterkar eller eit PA-system slik at lyden kan høyrast. Sidan 1990-åra har basspedalar vanlegvis vore nytta som MIDI-kontrollørar knytte til ein MIDI-kompatibel datamaskin, elektronisk synthesizer eller synthmodul for å skape musikalske tonar. 

Basspedalar tener same funksjon som pedalbrettet på eit pipeorgel eller elektrisk orgel, og skapar vanlegvis lydar i bassregisteret, som i orgelterminologi er 16'-pipa. Somme basspedalar har ein 8'-pipe (ein oktav høgare) som kan nyttast på eigahand eller kombinert med 16'-pipa. Basspedalar vert brukt av klaverspelarar for å utfylle det handspelte klaverinstrumentet, eller musikarar som speler andre instrument (til dømes elektrisk bass eller elektrisk gitar) eller heilt på eiga hand. Basspedaleiningar har vanlegvis mindre rekkjevidd (13 notar) enn pedalklaviaturet på eit kyrkjeorgel (som ofte er 32 pedalar). Basspedalar med større rekkjevidd er uvanleg, men finst, som 17 notar (C til E), 20 notar (C til G) og 25 notar (C til C to oktavar over). I tillegg har basspedalar vanlegvis kortare pedalar enn dei ein finn på eit kyrkjeorgel. 

Eit tidleg og populært basspedalapparat var Moog Taurus. Fleire rockegrupper brukte basspedalar, som The Doors, Yes, Genesis, Van der Graaf Generator, Led Zeppelin, Rush, U2 og The Police.

Kjelder

Denne artikkelen bygger på «Bass pedals» frå ,  den 13. september 2020.  
 

Elektroniske tangentinstrument
Kris Kristofferson

Kristoffer Kristofferson () er ein amerikansk countrysongar og filmskodespelar. Han er mellom anna kjend for songane «Me and Bobby McGee», «For the Good Times», «Sunday Mornin' Comin' Down» og «Help Me Make It Through the Night», som alle blei hittar for andre artistar. Kristofferson har skrive songar åleine og samarbeidd med låtskrivarar frå Nashville som Shel Silverstein. 

I 1985 danna Kristofferson saman med countryartistane Waylon Jennings, Willie Nelson og Johnny Cash country-supergruppa The Highwaymen. Han var med i den såkalla outlaw country-rørsla som satsa på countrymusikk som blei skriven og produsert utanfor Nashville-maskineriet.

Liv og virke 
Etter å ha utmerkt seg både sportsleg og akademisk på college i USA fekk han eit Rhodes-stipend så han kunne studera ved Merton College i Oxford. Han tok mastergrad i litteratur med hovudvekt på diktinga til William Blake.

Kristofferson oppnådde kapteinsgrad i løpet av dei fire åra han var  i den amerikanske hæren, og han blei opplært til og tenestegjorde som helikopterpilot. Han fullførte United States Army Ranger School.

Han braut med alt for å bli låtskrivar, noko som førte til skilsmisse og at foreldra ikkje ville vita av han. Kristofferson byrja som vaktmeoster i platestudioet der Johnny Cash heldt til. For å oppnå kontakt, landa Kris i hagen til Cash med helikopter for å selja songane sine.

1970 blei det store Kristofferson-året. Éin etter éin klatra artistar til toppen av listene med songane hans. Sammi Smith med «Help Me Make It Through the Night», Janis Joplin med «Me and Bobby McGee», Johnny Cash med «Sunday Morning Coming Down» og Ray Price med «For the Good Times». Til sist gjorde han det sjølv med «Why Me Lord».

Han har spelt på Protestfestivalen i Kristiansand fleire gonger.

Kristofferson er òg filmskodespelar og har spelt i eit femtitals filmar. Blant dei mest kjende er som Billy the Kid i Pat Garrett & Billy the Kid (1973), A Star Is Born (1976, mot Barbra Streisand), Convoy (1978), A Soldier's Daughter Never Cries (1998), Blade-trilogien (1998–2004) og Payback (1999). 

Han hadde òg ei rolle i den norske barnefilmen Yohan – Barnevandrer (2010)

I 2006 blei Krisofferson teken inn i Songwriters Hall of Fame.

Referansar 

Denne artikkelen bygger på «Kris Kristofferson» frå ,  den 13. september 2020.

Litteratur 

 

USA-amerikanske skodespelarar
USA-amerikanske songarar
USA-amerikanske låtskrivarar
USA-amerikanske countryartistar
Country Music Hall of Fame
Musikarar frå Texas
Nerdrum haldeplass

Nerdrum haldeplass ligg på Kongsvingerbanen i Lillestrøm kommune. Haldeplassen har stopp for lokaltoga mellom Asker og Årnes/Kongsvinger. Haldeplassen vart opna i 1932.

Bakgrunnsstoff 

 Stasjonsdatabasen om haldeplassen

Byggverk i Lillestrøm
Samferdsle i Lillestrøm
Tarva kapell

Tarva kapell er ei trekyrkje frå 1872 i Ørland kommune (tidlegare Bjugn) i Trøndelag fylke. Kapellet har 55 sitjeplassar.

Kyrkjegarden ved kapellet vart teken i bruk i 1921.

Kjelder

Fotnotar

Bakgrunnsstoff 
 Fosna-folket 27. juli 2012

Kyrkjer i Ørland
Kyrkjer i Fosen prosti
Norske kyrkjer frå 1970-åra
Langkyrkjer i Nidaros bispedømme
Gjersjøen

Gjersjøen er ein innsjø i Nordre Follo og Ås kommunar i Akershus i Viken fylke. Sjøen er 2,64 km², ligg 40 meter over havet og har ei maksimaldjupne på 63,5 meter. Gjersjøen er drikkevasskjelde for Nordre Follo og Ås kommunar.

Gjersjøen får tilrenning frå Kolbotnvannet via Kantorbekken i nordaust, og langs E 18 frå sør kjem Vassflobekken. I søraust kjem Dalsbekken frå Nærevannet via Midsjøvannet og Rullestadtjernet, og dessutan Tussebekken frå Tussetjern og fleire småtjørn i Sørmarka. Gjersjøen har avrenning til Bunnefjorden gjennom Gjersjøelva som munnar ut like sør for Hvervenbukta. Det er ein del ulike arter fisk i innsjøen som abbor, gjedde, mort og fleire karpeartar som brasme, sørv og ørekyt. Gjørs er sett ut og det er òg registrert ål og kreps i sjøen. På 1970-talet blei det meld observasjon av hork, men stadfesting på dette er ukjend.

Den sørlege delen av sjøen, Slorene, er naturvernsområde (våtmarksområde), etter plan- og bygningsloven § 12-7 nr. 6.

Kjelder 

Denne artikkelen bygger på «Gjersjøen» frå ,  den 15. september 2020.

Bakgrunnsstoff
 «Gjersjøen» i Store norske leksikon

Innsjøar i Viken
Geografi i Nordre Follo
Geografi i Ås
Drikkevassreservoar i Noreg
Reidun Buer

Reidun Buer Skogvold () er ein norsk tidlegare friidrettsutøvar frå Oslo som utmerkte seg i sprint. Ho vart tildelt kongepokalen fire gongar; under noregsmeisterskapen i 1955, 1956, 1957 og 1959. Buer var medlem i IL i BUL.

Aktiv
17-år gamle Buer vann to gullmedaljar då NM i friidrett 1955 vart avvikla i heimbyen. Med tida 25,4 sekund tangerte ho noregsrekorden på 200 meter, elles sigra ho på 60 meter og fekk sølv på 100 m. Året etter kopierte ho prestasjonane og vann to gull og eitt sølv på nøyaktig same distansane i NM, det var elles siste gongen 60 meter stod på NM-programmet utandørs. Åra 1957 til 1960 sprang Buer inn til gullmedalje på både 100 m og 200 m i noregsmeisterskapen. Sigersrekkene, på 200 meter på seks år, vart broten i 1961 då ho kom på sølvplassen i NM på begge distansane.

Perioden 1954-59 sette Buer ei rad norske rekordar i sprint. Hausten 1954 fekk ho 7,5 sekund i sluttid på 60 meter, ei rekordforbetring med to tidels sekund. Rekorden vart sletta av Sissel-Falck-Jørgensen i 1957. På 200 meter forbetra Buer den norske rekorden fire gongar. I juni 1957 flytta ho rekorden til 25,3 sekund. Dei store forbetringane på distansen kom i 1959-sesongen, ho noterte seg fyrst for tida 25,0, deretter 24,8 og så, under NM i friidrett 1959 på Hamar, for sterke 24,5 sekund og kongepokal nummer 4. Den rekorden gjaldt til Berit Berthelsen sprang på 24,4 i 1965. Tidlegare i 1959-sesongen, den 5. juli i Helsingør i landskamp mot Danmark, vart Buer fyrste norske kvinna under 12 sekund på 100 meter. Rekordtida 11,8 sekund vart tangert av to utøvarar før den eine av desse, nemnte Berthelsen, fekk notert 11,7 i 1966.

Kjelder
friidrett.no

Norske friidrettsutøvarar
Norske sprintarar
Noregsmeistrar i friidrett
NM i sykling 1995 på landeveg

Noregsmeisterskapen i landevegssykling 1995 for menn vart avvikla 12. august på Kongsberg i Buskerud.

Menn, 204 km

Noregsmeisterskapen i landevegssykling 1995 for kvinner vart avvikla på Kongsberg torsdag 10. august.

Kvinner, 87 km

Kjelder
Sportsboken 95-96. Chr. Schibsteds Forlag. 1995.

Noregsmeisterskap i sykling
Noregsmeisterskap i 1995
Idrettstilskipingar i Viken
Idrett i Kongsberg
Leirvik i Hyllestad

Leirvik er ein busetnad i Hyllestad kommune i Vestland fylke. Han ligg innerst i Bøfjorden som er ein fjordarm på nordsida av den ytre delen av Sognefjorden. Avstand til næraste busetnad Hyllestad er ca. 9 km. Avstand til næraste hovudveg, E39, er ca 20 km og startar ved ferjeleiet i Lavik.

Næringsliv 
Verftet Havyard Ship Technology ligg 3 km frå Leirvik sentrum og er rekna som ei hjørnesteinsverksemd i Leirvik. Sidan oppstarten i 1928 har verftet sysselsett folkesetnaden i Leirvik. Ved oppstarten var det først ein motorverkstad ved namn Løland Motorverkstad, men denne blei kjøpt opp av Kværner-gruppa i 1990 og var då anerkjend som ein kvalitetsleverandør av fiske- og offshore-fartøy. Verftet blei igjen kjøpt opp i 2000 og endra då namn til Havyard Leirvik. Dei var registrert med 266 tilsette i 2014 som var basert i Leirvik.

Referansar 

Denne artikkelen bygger på «Leirvik (Hyllestad)» frå ,  den 16. september 2020.  
 

Busetnader i Hyllestad
Sogn politimeisterbustad

Sogn politimeisterbustad i Leikanger er teikna av Riksarkitekten i 1938 og oppført i 1939/40. Bygningen har vore embetsmannsbustad for politimeisteren i Sogn frå han vart bygd og fram til 1996. 

Politimeisterbustaden er plassert på ei bratt tomt mellom riksvegen og Sognefjorden. Anlegget består av bustadhus og garasje. Huset er i to høgder: Sokkeletasjen og terrassen er bygd i betong og resten av huset er bygd i tre. Huset er eit sjeldan døme på 30-talsfunksjonalisme utanfor dei større byane i Norge.

Freding 
Både bustadhus og garasje vart freda i 2001. Fredinga gjeld både interiør og eksteriør. Interiøret omfattar innvendig hovudstruktur (rominndeling) og arkitektoniske detaljar (dører, vindauge, listverk, overflater, dekor etc), samt fast innreiing.

Målet med fredinga er primært å bevare dei arkitektoniske kvalitetane. Det at huset ligg i ei lita bygd, fører til auka verneverdi, då det er sjeldan at ein finn døme på reindyrka 30-talls funksjonalisme utanfor dei store byane. Ut over det arkitektoniske er politimeisterbustaden verdifull som ei sein utgåve av embedsmannsbustaden. Bygningen har hatt ein offisiell funksjon som gjer at bygningen er meir sentral i lokalmiljøet enn ein privat villa.

Vestland fylkeskommune har forvaltningsansvaret for freda bygningar og anlegg i Vestland fylke. Det betyr at eigar kan ta kontakt med fylkeskommunen i spørsmål om freding, tiltak på eigedomen og for råd i samband med istandsetting. Private eigarar av freda bygningar og anlegg kan i tillegg søke fylkeskommunen om tilskot til istandsetting og vedlikehald av bygg.

Kjelder
 Lovdata: Forskrift om fredning av Sogn politimesterbolig, Leikanger kommune, Vestland. Besøkt 16.9.2020]
 NRK.no Riksantikvaren freder bygdefunkis. Publisert 5.9.2001. Besøkt 16.9.2020
 Vestland fylkeskommune, Ønskjer du å frede eit bygg? Eller planlegg du tiltak på eit freda bygg? Besøkt 16.9.2020

Bakgrunnsstoff 
 

Byggverk i Sogndal
Kulturminne i Sogndal
Leikanger
Freda bygg i Vestland
Byggverk ferdigstilt i 1940-åra‎
NM i sykling 1995 i tempo

Noregsmeisterskapen i sykling 1995 i temporitt for menn vart avvikla med individuell tevling 7. og lagtempo 9. august på Kongsberg i Buskerud.

Menn

50 km temporitt

70 km lagtempo 

Noregsmeisterskapen i sykling 1995 i temporitt for kvinner vart avvikla med individuell tevling sundag 6. august på Kongsberg.

Kvinner, 30 km

Kjelder
Sportsboken 95-96. Chr. Schibsteds Forlag. 1995.

Noregsmeisterskap i sykling
Noregsmeisterskap i 1995
Idrettstilskipingar i Viken
Idrett i Kongsberg
Dampfløyteorgel

Dampfløyteorgel eller calliope er eit musikkinstrument for dampfløyter, opphavleg for damplokomotiv. Det var ofte montert på Mississippi-elvebåtar eller i bruk som sirkusmusikk. Amerikanske sirkus brukte å paradere inn i ein by, og orgelet vart då trekt av hestar.

Kalliope i gresk mytologi har gjeve namn til instrumentet. Ho var dotter av Zevs og mor til Orfevs – og den fremste av musene med ansvar for musikk. Namnet tyder ven røyst.

Eit dampfløyteorgel er høgrøysta og kan høyrast på lang avstand.

Historia 

Joshua C. Stoddard frå Worcester i Massachusetts tok ut patent 9. oktober 1855, basert på allereie eksisterande element som dampfløyte (lansert i 1832 utan patent) og knasthjul til lirekassar og speledåsar.

Stoddard hadde opphavleg tenkt på orgelet som erstatning for kyrkjeklokker, men det var på hjuldamparane det tok av. Dei enno eksisterande hjuldamparane har alle damporgel bygd av Thomas J. Nichol, Cincinnati i Ohio, som bygde dei mellom 1890 og 1932. Dei nye utgåvane kan anten spelast mekanisk eller ved hjelp av eit klaviatur, og brukast regelmessig når båtane er i gang med turistar ombord.

Rundt 1900-talet vart drivverka endra til valsane som var i bruk på mekaniske piano. Musikaren vart dermed overflødig, sjølv om det var mogleg å kopla om etter ønske. Dampen vart òg erstatta med trykkluft. Detta redda orgla etterkvart som dampmaskinene vart fasa ut. 

Musikaren Tom Waits spelte dampfløyteorgel på ein song på albumet Blood Money i 2002.

Kjelder 

Denne artikkelen bygger på «Dampfløyteorgel» frå ,  den 16. september 2020.  
 

Tangentinstrument
Aerofonar
Mekaniske musikkinstrument
Richard Olsen

Richard Olsen () er ein norsk tidlegare friidrettsutøvar frå Lyngdal i Vest-Agder. Han var noregsmeister i sleggjekasting 1978-83 og 1988. Olsen var medlem i Lyngdal IL til 1979, deretter Kamp-Vestheim 1980-81, Tønsberg FIK 1982-86 og IK Tjalve 1987-89.

Aktiv
19 år gammal sette Olsen personbeste med 63,44 meter før han vann bronsen i noregsmeisterskapen 1977. I mai og juni 1978 forbetra han den personlege rekorden i napp og rykk frå 63,80 m til 64,34 m til 67,78 m, den siste i landskamp mot Nederland, fattige 6 cm under noregsrekorden til Arild Busterud. I ein firelandskamp i Praha 18. juni sette Olsen norsk rekord med eit kast på 68,82 meter. Seinare i sesongen vart han norsk meister for fyrste gong. Han fekk delta i EM i friidrett 1978 der han med 68,56 m vart 16. mann i kvalifiseringa.

Våren 1979 forbetra Olsen i USA sin norske rekord til fyrst 71,20 m og så til 72,18 meter den 13. april då han sigra i eit stemne i Knoxville i delstaten Tennessee. OL-sesongen 1980 flytta Olsen noregsrekorden til 74,06 m i Fresno i delstaten California den 10. mai. Sin siste rekord sette han 14. juni 1980 under den nordamerikanske studentmeisterskapen i Walnut i California. Med rekordkastet på 74,46 meter vart han andremann i sleggjetevlinga. Til Sommar-OL 1980 kom han inkje, ettersom Noreg boikotta leikane i Moskva.

Olsen deltok i EM i friidrett 1982 og VM i friidrett 1983, i begge meisterskapane utan å kvalifisere seg til finale. Han vart nummer 17 med 69,78 m i Aten-EM og nummer 21 med 68,58 m i Helsinki-VM. Under NM i friidrett 1983 vart Olsen norsk meister for sjette året i rad og tildelt kongepokalen for vinnarkastet på 71,06 meter.

Etter 1983 kasta Olsen aldri over 65 meter. Han sikra seg likevel NM-medaljar i øvinga: bronse i 1984, sølv i 1986, og i 1988 gull. Hans norske rekord på 74,46 meter gjaldt til Eivind Henriksen i 2011 slengde sleggja 74,59 m.

Olsen har sidan bytta namn til Richard Avani Ribe.

Kjelder
friidrett.no
friidrett.no

Norske friidrettsutøvarar
Norske sleggekastarar
Noregsmeistrar i friidrett
Folk frå Lyngdal
Hans Leganger Reusch

Hans Leganger Reusch () var ein norsk målar. 

Han var elev ved Det Kongelige Danske Kunstakademi og J.C. Dahl i Dresden, og var sterkt påverka av den siste. Reusch hadde likevel større tyding ved arbeidet sitt for norsk kunstliv enn som utøvande kunstnar. Han var direktør for Bergens tegneskole.

Han var gift med målaren Anna Sophie Lootz (1820–1879). Dei var foreldra til geologen Hans Reusch (1852–1922).

Måleri (utval)

Referansar 

Denne artikkelen bygger på «Hans Leganger Reusch» frå ,  den 18. september 2020.  
 
Norske målarar
Målarar frå 1800-talet
Lakris

Lakris (extractum glycyrrhiza) er eit svart eller brunt etande stoff som ein trekk ut frå rota av lakrisplanten.
Namnet kjem av det greske glykyrrhiza som tyder «søt rot».

Lakris blir brukt både som smaksstoff, særleg i godteri, men òg i til dømes snus, og ifølgje Felleskatalogen som slimløysande substans i naturlækjemiddel tradisjonelt brukt i folkemedisinen ved forbigåande hoste og katarr i øvre luftvegar. Lakrismikstur (mixtura solvens) kan nyttast ved forkjøling og lakrisrotpulver (lakrispulver) som mildt avføringsmiddel. 

Salmiakklakris er ein smaksvariant som blir brukt i godteri.

Lakrisprodukt utforma på ulike måtar kan ha namn som lakrisbåt, (t.d. Skipper Lakrisbåtar) lakrissnor eller lakrispipe.

Lakris-forgifting 
Lakrisrotekstrakt blir brukt for å handsama mageproblem og anna. På den andre side kan dei som et mykje lakris ofte, bli forgifta og få problem med hjartet. Ved slikt inntak kan ein få meir av stresshormonet kortisol i blodet, noko som gjev høgt blodtrykk og hovudverk. Forgifting kan òg gje muskelveikskap, kvalme og alvorlege forstyrringa i hjarterytmen på grunn av kaliummagel. Store mengder som blir sett til livs ved einskildtilfelle fører berre til diaré. Lakris kan òg senka testosteronnivået.

Kjelder 

Denne artikkelen bygger på «Lakris» frå ,  den 18. september 2020.

Bakgrunnsstoff 

Godteri
Lækjemiddel
Planteprodukt
Greske ord og uttrykk
Galderskjæra

Galderskjæra er nokre skjær på Hustadvika i Aukra kommune i Møre og Romsdal fylke, som ligg uheldig til for skipsfarten og som har ført ti fleire forlis. Det best kjende av desse skjedde i 1938, då  fraktebåten DS «Rokta» forliste og seks av mannskapet mista livet.

Geografi i Aukra
Geografi i Hustadvika
Libofshë

Libofshë er ein tidlegare landkommune i regionen Fier i Albania. Etter ei admininistrasjonsreform i 2014 inngår han som ei kommunaleining i kommunen Fier.

Ved folketeljinga i 2011 hadde den dåverande landkommunen Libofshë 6 149 innbyggjarar.

Tidlegare administrativ inndeling
Fram til år 2000 var Libofshë ein del av distriktet Fier. Den dåverande landkommunen omfatta busetnadene:
Libofshë
Rreth Libofshë
Vanaj
Daullas
Agimi
Metaj
Gozhdaras
Havaleas
Ndërnënas
Hasturkas
Adriatik

Referansar 

Busetnader i regionen Fier
Kommunaleiningar i regionen Fier
Tidlegare kommunar i regionen Fier
Qendër i Fier

Qendër er ein tidlegare landkommune i regionen Fier i Albania. Etter ei admininistrasjonsreform i 2014 inngår han som ei kommunaleining i kommunen Fier.

Ved folketeljinga i 2011 hadde den dåverande landkommunen Qendër 4 207 innbyggjarar.

Tidlegare administrativ inndeling
Fram til år 2000 var Qendër ein del av distriktet Fier. Den dåverande landkommunen omfatta busetnadene:
Çlirim
Mujalli
Grecalli
Daullas
Afrim i Ri
Vadhizë
Zhupan
Drizë
Drizë Myrteza
Romët

Referansar 

Busetnader i regionen Fier
Kommunaleiningar i regionen Fier
Tidlegare kommunar i regionen Fier
Dërmenas

Dërmenas er ein tidlegare landkommune i regionen Fier i Albania. Etter ei admininistrasjonsreform i 2014 inngår han som ei kommunaleining i kommunen Fier.

Ved folketeljinga i 2011 hadde den dåverande landkommunen Dërmenas 7 788 innbyggjarar.

Tidlegare administrativ inndeling
Fram til år 2000 var Dërmenas ein del av distriktet Fier. Den dåverande landkommunen omfatta busetnadene:
Dërmenas
Pojan
Kryegjatë
Havaleas
Hoxharë
Radostinë
Sulaj
Hamil
Muçaj
Baltëz
Povelçë
Darëzezë e Re

Referansar 

Busetnader i regionen Fier
Kommunaleiningar i regionen Fier
Tidlegare kommunar i regionen Fier
Topojë

Topojë er ein tidlegare landkommune i regionen Fier i Albania. Etter ei admininistrasjonsreform i 2014 inngår han som ei kommunaleining i kommunen Fier.

Ved folketeljinga i 2011 hadde den dåverande landkommunen Topojë 4 246 innbyggjarar.

Tidlegare administrativ inndeling
Fram til år 2000 var Topojë ein del av distriktet Fier. Den dåverande landkommunen omfatta busetnadene:
Topojë
Seman
Gjokalli
Sheq Marinas
Sheq
Fushë
Grykë
Seman i Ri
Kavaklli

Referansar 

Busetnader i regionen Fier
Kommunaleiningar i regionen Fier
Tidlegare kommunar i regionen Fier
Kyrkjebygda

Kyrkjebygda er kommune- og administrasjonssenter i Åseral kommune i Agder fylke. 

I Kyrkjebygda er det blant anna bank, daglegvarehandel med post, kafé, byggshop, snøscooter/ATV-butikk og bensinstasjon.

Kjelder

Denne artikkelen bygger på «Kyrkjebygda» frå ,  den 19. september 2020.  
 

Geografi i Åseral
Busetnader i Agder
Kommunesenter i Agder
Mona Holm

Mona Christine Holm () er ein norsk tidlegare friidrettsutøvar frå Kolvereid i Nord-Trøndelag som utmerkte seg i sleggjekasting. Ho vart norsk meister i øvinga ni år i rad, 2004-12. Holm var medlem i Norna/Salhus og seinare IK Tjalve.

Aktiv 
Holm kom på andreplass i sleggjetevlinga for kvinner i NM 2002 og 2003. Frå 2004 til 2012 var ho Noregs suverent beste i øvinga og vann samtlege sleggje-gull i desse ni åra. Ho vart tildelt kongepokalen for vinnarkastet under NM i friidrett 2007 og på ny under NM i friidrett 20011 i Byrkjelo. Under meisterskapen i Byrkjelo den 13. august smekka ho til med heile 70,43 meter, gjeldande norsk rekord til 2019-sesongen.

Holm deltok i EM i friidrett 2006, VM i friidrett 2007, EM i friidrett 2010, VM i friidrett 2011 og EM i friidrett 2012, utan nokon gong å kvalifisere seg til finale.

Elles var Holm ein habil diskoskastar som sikra seg bronsemedaljen i øvinga under NM 2004 og NM 2010.

Norske rekordar

Personlege rekordar

Medaljar i noregsmeisterskap

Kjelder
friidrett.no

Norske sleggekastarar
Norske diskoskastarar
Noregsmeistrar i friidrett
Folk frå Nærøy
Levan

Levan er ein tidlegare landkommune i regionen Fier i Albania. Etter ei admininistrasjonsreform i 2014 inngår han som ei kommunaleining i kommunen Fier.

Ved folketeljinga i 2011 hadde den dåverande landkommunen Levan 8 159 innbyggjarar.

Tidlegare administrativ inndeling
Fram til år 2000 var Levan ein del av distriktet Fier. Den dåverande landkommunen omfatta busetnadene:
Levan
Ferras
Peshtan i Madh
Peshtan i Vogël
Shtyllas
Bishan
Bashkim
Boçovë
Martinë
Pishë Poro
Qarr

Referansar 

Busetnader i regionen Fier
Kommunaleiningar i regionen Fier
Tidlegare kommunar i regionen Fier
Frakull

Frakull er ein tidlegare landkommune i regionen Fier i Albania. Etter ei admininistrasjonsreform i 2014 inngår han som ei kommunaleining i kommunen Fier.

Ved folketeljinga i 2011 hadde den dåverande landkommunen Frakull 6 820 innbyggjarar.

Tidlegare administrativ inndeling
Fram til år 2000 var Frakull ein del av distriktet Fier. Den dåverande landkommunen omfatta busetnadene:
Frakull e Madhe
Frakull e Vogël
Adë
Peshtan Bregas
Kafaraj
Kashishtë
Sheq Musalala
Çerven

Referansar 

Busetnader i regionen Fier
Kommunaleiningar i regionen Fier
Tidlegare kommunar i regionen Fier
Portëz

Portëz er ein tidlegare landkommune i regionen Fier i Albania. Etter ei admininistrasjonsreform i 2014 inngår han som ei kommunaleining i kommunen Fier.

Ved folketeljinga i 2011 hadde den dåverande landkommunen Portëz 8 259 innbyggjarar.

Tidlegare administrativ inndeling
Fram til år 2000 var Portëz ein del av distriktet Fier. Den dåverande landkommunen omfatta busetnadene:
Portëz
Mbyet
Plyk
Kraps
Lalar
Patos Fshat

Referansar 

Busetnader i regionen Fier
Kommunaleiningar i regionen Fier
Tidlegare kommunar i regionen Fier
Patos

Patos er ein by og ein kommune i regionen Fier i Albania. Kommunen ligg i den sørlege delen av landet, aust for Fier.

Kommunen vart oppretta gjennom ei admininistrasjonsreform i 2014, ved at den tidlegare bykommunen Patos vart slått saman med landkommunane Zharëz og Ruzhdie. Dei tidlegare kommunane inngår no som kommunaleiningar i den nye storkommunen. Kommunen har hovudsete i Patos.

Ved folketeljinga i 2011 hadde den dåverande bykommunen 15 397 innbyggjarar, medan dei tre kommunane som i dag utgjer storkommunen Patos, til saman hadde 22 959 innbyggjarar.

Tidlegare administrativ inndeling
Fram til år 2000 var dei tidlegare by- og landkommunane ein del av distriktet Fier. Den dåverande bykommunen omfatta sjølve byen Patos og busetnadene:
Kuqar
Dukas
Rërës
Margëlliç
Rusinjë
Griz
Banaj

Referansar 

Byar i Albania
Kommunar i Albania
Regionen Fier
Busetnader i regionen Fier
Kommunaleiningar i regionen Fier